L'ESPUGNAZIONE DI MONSELICE (1338) 473 






















Potestate nobili viro domino Marino Faletro de Veneciis, Padue 
honorabili potestate millesimo tricentesimo trigesimo octavo, indietione 
sexta. Statuimus et ordinamus ad nostri domini Iesu Christi et beatissime 
sue matris Marie Virginis gloriose et beati confessoris Lodoyci archie- 
piscopi et omnium sanctorum curie celestis reverenciam et honorem, quod 
per dominum potestatem Padue, qui nunc est et qui pro tempore fuerit, 
simul cum omnibus suis iudicibus et militibus seu sociis et dominis an- 
cianis et iudicibus atque officialibus omnibus de sua curia et domini 
gastaldiones et homines universi fratalearum civitatis Padue in octava 
beati Lodoyci pro anno presenti et de cetero annuatim in die sui festi 
solempniter celebrandi per clerum et populum Padue sicut festantur 
populi hora misse, in quibus festo et qua hora terra Montissilicis resti- 
tuta et tradita fuit divina gratia nostro magnifico et potenti domino 
domino Ubertino de Chararia, commendabili capitaneo et domino gene- 
rali civitatis et districtus Padue, et ipsi comuni Padue, que occupata 
fuerat longis temporibus per tiranicam pravitatem, ire debeant annuatim 
in reverenti processione ad ecclesiam beati Antonii confessoris et ibi 
offerre ad altare beati Lodoyci in ea constructum singulos convenientes 
 doplerios vel cereos solvendos dominis potestate et predictis omnibus 
eum associare debentibus pro comune Padue et dominis gastaldionibus 
atque hominibus fratalearum per ipsos more processionis, que fieri con- 
venit ad festum beati Antonii vel eius octave, ea condicione quod qui- 
libet ire et solvere teneatur solum cum illa fratalea, cam qua solet ire 
ad faciendum ancianos et gastaldiones et sit precisum statuto aliquo 
non obstante. 
Ego Iacobus quondam domini Censari sacri palacii notarius, qui 
habito Padue in quarterio pontis Altinatis, centenario Arene et contracta 
sancti Bartolamei, existens notarius fratalee notoriorum et tocius capi- 
tuli hec bona fide scripsi. 


